Maudhui: Hatua hiyo imezua mtafaruku kiasi cha wadau katika sekta hiyo kukutana kuijadili.

Tozo hiyo ambayo ipo katika kanuni zilizotolewa na Wizara ya Mifugo na Uvuvi ilipitishwa mwezi Agosti lakini ikaanza kutekelezwa tarehe 1 Oktoba.

Awali, waagizaji walikuwa wanalipa Sh150 kwa kilo moja ya maziwa iliyoingizwa Tanzania lakini sasa ada hiyo imepanda hadi Sh2,000, ambayo ni sawa na ongezeko la asilimia 1,233.

Baadhi wanahisi kwamba hatua hiyo inalenga kuzuia maziwa yanayoagizwa kutoka nje, hasa Kenya na Afrika Kusini.

"Hizi si kanuni bali ni marufuku kamili ya kuingiza maziwa nchini. Haiwezekani tozo ikapanda kwa kiasi hicho. Bidhaa zetu hazitauzika tena," alisema mkurugenzi wa kampuni ya Woodland Dairy nchini, Kariras Alando, akiongea na gazeti la Mwananchi. Kampuni hiyo ina makao makuu yake nchini Afrika Kusini na huuza maziwa aina ya First Choice.

Serikali ya Tanzania hata hivyo imesema ongezeko la tozo hiyo ni la kawaida na wala halina lengo la kumuonea mtu.

Tozo itakuwa na athari zozote kwa Watanzania?

Mchambuzi wa masuala ya kiuchumi, Lenny Kasoga, ameambia BBC kwamba iwapo hatua hizo zimechukuliwa kuimarisha soko la ndani nan chi ambazo maziwa yalikuwa yanatoka hazitachukua hatua za kulipiza kisasi kama inavyofanyika kwa Marekani na Uchina, basi itakuwa na manufaa.

"Wazalishaji watazalisha kwa wingi zaidi na maziwa yakauzwa. Watanufaika na soko la ndani bila ushindani wa nje. Lakini kwa upande mwingine ushindani hufaa, unapopata mshindani unaweza ukajitahidi kuboresha zaidi ubora wa bidhaa zako, kusudi upate hata soko la nje," anasema.

Uzalishaji wa maziwa Tanzania hupungua sana wakati wa kiangazi

Bw Kasoga anasema kuna wasiwasi pia kwamba huenda taifa likawa halijajiandaa vya kutosha kukidhi mahitaji ya soko la maziwa.

"Huko vijijini hali bado ni duni, wale walio na ng'ombe ndio wanaotumia maziwa...sasa hivi kauli mbiu ni viwanda na kuongeza pato tufike katika pato la kati. Je, mmejipanga? Unapokurupuka na haujajipanga, matokeo yako ni kwamba wanaoumia ni wananchi."

"Kuna wanaosema tumekomaa kiasi...\nMaudhui yaliyotangulia yanaweza kufupishwa kama ifuatavyo:
Serikali ya Tanzania imeongeza tozo ya kuingiza maziwa na bidhaa zake kwa zaidi ya asilimia 1,200, hatua ambayo imezua mjadala kuhusu hatima ya sekta ya maziwa nchini humo.